Борис Младенов-Young
Доброто

chitanka.info

То се представя с хиляди лица,

но винаги с едно и също име

и в нашите представи синоним е

на благородство и на доброта.

Направи ли ни някой добрина,

дори наглед да ни се струва малка,

голям поврат като с магична палка

в съдбовен миг да стори би могла.

Доброто дело — дар от херувим,

животът е без него немислим,

над злото то победно триумфира…

И слепият го вижда без очи,

и глухият го чува без уши —

директно към сърцето път намира!

Сидни, Австралия — 2015 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.